Natalie Portman hefur í nógu að snúast um þessar mundir . Hún er í viðræðum um að leika ríkisstarfsmann sem rannsakar dularfull fyrirbæri í mynd sem er byggð á vísindaskáldsögu Jeff VanderMeer , Annihilation . Leikstjóri verður Alex Garland , sem síðast gerði Ex Machina sem er væntanleg í bíó . Samkvæmt Variety fjallar Annihilation , um fjórar konur sem eru sendar á óþekktan stað sem kallast Area X þar sem undarlegir hlutir hafa gerst . Portman hefur einnig tekið að sér hlutverk hæstaréttardómarans Ruth Bader Ginsburg , sem var önnur konan til að gegna starfinu , í myndinni On the Basis of Sex . Þriðja mynd Portman , Jane Got A Gun , er svo loksins á leiðinni í bíó í haust . Breytingar voru gerðar á leikarahópnum og fleirum sem tengdust myndinni sem varð til þess að henni seinkaði . Samkvæmt leikaranum Joel Edgerton gengu tökurnar erfiðlega fyrir sig .